**LIS lønnsberegning**

* I lønnsforhandlingene for 2020 ble det besluttet å gå over til en ny lønnsmodell for LIS. Modellen er basert på oppnådd kompetanse, med lønnsopprykk etter antall år legen har arbeidet i den gjeldende spesialiteten. Det tas ikke hensyn til progresjon i spesialiseringen.
* LIS1 er første del av spesialiseringsløpet vil altså telle som 12 måneder i ny lønnsstige. LIS som ikke har tatt LIS1/turnus etter gammel ordning får ikke fratrekk.

Ny lønnsmodell (med virkningstid fra 1. juli 2020) for LIS (minstelønnssatsene står i den til enhver tid gjeldende protokoll).

Stilling som LIS1 – Tidligere turnuslege/LIS1

* 0-1 år (0-12 mnd.) av gjennomført tid i spesialisering (lønnsalternativ 2)

Stilling som LIS – Tidligere LIS kat A, B, C og D:

* 1-2 år (12-24 mnd.) av gjennomført tid i spesialisering (lønnsalternativ 3)
* 2-4 år (24-48 mnd.) av gjennomført tid i spesialisering (lønnsalternativ 4)
* 4-6 år (48-72 mnd.) av gjennomført tid i spesialisering (lønnsalternativ 5)
* Over 6 år (72 mnd. +) gjennomført tid i spesialisering (lønnsalternativ 6)

**Opprykk skal gjelde fra den 1. i aktuell mnd.**

* **Hva teller?**
* Skal rundes opp til nærmeste hele mnd.
* Tid i tjeneste i nåværende spesialitet.
* Tid i annen spesialitet: LISen kan få tellende inntil 3 år og 3 mnd. fra annen tjeneste som er relevant for nåværende spesialitet. Dette må vurderes av leder/fagansvarlig.
* Utenlandstjeneste: beror på konkret vurdering, og inntil 3 år og 3 mnd. kan godkjennes. Helsedirektoratet uttaler seg ikke om dette før det foreligger søknad om spesialistgodkjenning. Av den grunn på leder/ faglig ansvarlig vurdere dette i det enkelte tilfelle.
* Tid i forskning: må vurderes ut fra læringsmål i den enkelte spesialitet av leder/faglig ansvarlig.
* Leger under spesialisering i allmennmedisin og som har obligatorisk sykehuspraksis i utdanningsstilling i helseforetaket, innplasseres lønnsmessig i kategori i henhold til overenskomstens del A2 § 5.4.4 basert på hvor mange år vedkommende har gjennomført av sin spesialistutdanning i Allmennmedisin.
* Lønnet foreldrepermisjon avviklet etter 01.07.2020 teller som vanlig tjeneste.
* Sykefravær teller som vanlig tjeneste uavhengig av når det har forekommet.
* Arbeidstakere som ikke må ha turnus/LIS1 iht. gammel ordning, men som har tatt turnustjeneste/LIS1| likevel, får godkjent tjeneste for relevante LIS-stillinger de hadde før de tok turnus/LIS1. Arbeidstakere som har gått direkte fra studiet inn i spesialistutdannelse (ikke krav om LIS1), vil ikke få fratrekk pga. manglende gjennomført LIS1. Alle som starter spesialisering etter 01.03.2019 må ha LIS1.
* Tid i ikke-kliniske legestillinger må vurderes av den enkelte leder/ faglig ansvarlig opp mot læringsmål i den gjeldende spesialitet.
* **Differansetillegg:**
* I den nye beregningsmodellen utgår differansetillegg for utsatt opprykk grunnet lønnet foreldrepermisjon. Det er en bestemmelse som sier at ingen skal gå ned i lønn ved overgangen til ny beregningsmodell slik at de som nå mottar, eller fremover skulle mottatt, differansetillegg for lønnet foreldrepermisjon avviklet før 01.07.2020 skal opprettholde denne lønnen frem til neste reelle opprykk i lønnsalternativ.
* **Hva går til fratrekk:**
* Skal rundes ned til hele nærmeste mnd.
* Stillingsreduksjon.
* ulønnet permisjon (uavhengig av permisjonsårsak).
* **Bytte av spesialitet:**
* Ved bytte av spesialitet, etter implementeringen av lønnsoppgjøret 2020, skal relevant tjeneste og evt. ny lønnsramme, vurderes på nytt opp mot den aktuelle spesialitet.
* **Tilleggsavtale for de som er ansatt i annet foretak:**
* LIS som er fast ansatt i annet foretak må sende inn attester, på lik linje med øvrige ansatte, og lønnsramme fastsettes ut ifra tidligere relevant tjeneste.
* **Legespesialister:**
* LIS med spesialistgodkjenning innen nåværende spesialitet (stillingskode 310205). Disse opptjener rett til overlegepermisjon.
* LIS med spesialistgodkjenning i tilgrensende spesialitet som holder på med ny spesialisering (stillingskode 310206). Disse skal ha rett til fordypningstid på lik linje med øvrig LIS.
* **Dokumentasjon:**
* LIS må levere attester fra arbeidsforhold fra andre arbeidsgivere enn SUS. Attest må inneholde tidsperiode for ansettelse, stillingsprosent og evt. perioder for ulike permisjoner.
* Leger som må ta læringsmål ved annet foretak og som har ansettelse i Helse Stavanger, trenger ikke å levere attest fra dette.
* Attester må være dokumentert fra arbeidsgiver og må inneholde firma logo evt. stempel og må være signert. Selvstendig næringsdrivende må dokumenteres med bekreftelse fra regnskapsfører evt. dokumentasjon fra Brønnøysundregisteret.
* Leveres dokumentasjonen, som iht. overenskomst og særavtale gir uttelling på lønn, innen 3 mnd. fra oppstart i stilling vil arbeidstaker få tilbakebetalt fra startdato. Leveres den senere enn 3 mnd. etter oppstart vil evt. ny avlønning gis fra dato arbeidsgiver mottok dokumentasjonen. Det samme gjelder for allerede tilsatte.